Noverit fraternitas vestra, quod Guido Rufinus, veniens ad conversionem, dedit Deo et sancto Marcello martiri duos mansos terre et ea que ad eos pertinent, videlicet, silvas, campos, prata, necnon IIIes servos, scilicet Durannum Caponem et fratres ejus, Adalardum et Remigium, et uxores et filios et filias eorum, hoc quod suum erat apud Silviniacum; et in alio loco, apud sanctum Christoforum, unum mansum terre cum omnibus appenditiis suis et unum servum Bernardum Boneth cum filiis et filiabus suis, et alium mansum terre cum omnibus appenditiis suis apud Dorsenam cum infantibus Bernardi Darzelli. S. Humberti et Rocleni fratrum Rufini. S. Bonefacii, militis. S. Salicherii, militis. S. Hugonis de Baies. S. Bertranni de Oratorio. S. Letbaldi de Cast[anedo], S. Hugonis Cabroli. S. Maioli Maleth. S. Milonis de Niblens. S. Oddonis Szotheth. Hoc donum quod superius dictum est concessit, et firmavit Humbertus et Roclenus frater ejus, in manu Bernardi Grossi, prioris; et si aliquis contradiceret, promisit se esse defensorem contra illum, et prior dedit illi unum caballum, ut bene teneret. De manso quod est apud sanctum Christoforum dedit Humbertus et Roclenus fide jussores, Letbaldum de Castanedo et Maiolum Maleth, et Jocerannum Rastardum.